**ПРОЕКТ: BG 161P001 – 1.4.07-0030**

**ИНТЕГРИРАН ПЛАН ЗА ГРАДСКО ВЪЗСТАНОВЯВАНЕ И РАЗВИТИЕ ГРАД ГАБРОВО**

**(ТОМ I, ТОМ II, ТОМ III)**

**РЕЗЮМЕ**

**ИНТЕГРИРАН ПЛАН ЗА ГРАДСКО ВЪЗСТАНОВЯВАНЕ И РАЗВИТИЕ ГРАД ГАБРОВО**

Интегрираният план за градско възстановяване и развитие е изработен в съответствие с План -Програмата - неразделна част от Договор №BG161PO001/1.4-07/2010/031-U-07 за „РАЗРАБОТВАНЕ И ОЦЕНКИ НА ИНТЕГРИРАН ПЛАН ЗА ГРАДСКО ВЪЗСТАНОВЯВАНЕ И РАЗВИТИЕ (ИПГВР) НА ГР. ГАБРОВО”, ОБОСОБЕНА ПОЗИЦИЯ № 1 - „РАЗРАБОТВАНЕ НА ИПГВР НА ГР. ГАБРОВО” и съгласно с Методическите насоки (МН) за разработване и прилагане на интегрирани планове за градско възстановяване и развитие, разработени от Министерството на регионалното развитие и благоустройството.

Интегрираният план за градско възстановяване и развитие съдържа:

1 Изготвен целеви и проблемен анализ на настоящата ситуация съгласно т.1.4.2.2. от „Методическите насоки за разработване и прилагане на ИПГВР”.

2 Формулирана и одобрена визия за развитие на гр. Габрово до 2020 г. Организирано и провеждано обществено обсъждане.

3 Определени и одобрени зони за въздействие.

4 Изработени проекти за изменения (актуализации) на подробни устройствени планове в зоните на въздействие, включени в ИПГВР.

5 Изготвена стратегическата част на ИПГВР.

5.1 Формулирана обща и специфични цели.

5.2 Идентифицирани потенциални инвеститори, партньори и други заинтересованите страни.

5.3 Идентифицирани реални проекти и проектни идеи с обществено участие посредством организирани кръгли маси.

6 Изготвен план-график за изпълнение и програма за реализация (бизнес-план), бюджет и индикатори за наблюдение и оценка на ИПГВР.

6.1 Изготвяна матрица – бюджет на индикативния списък на проектите и дейностите.

6.2 Изготвени програми за реализация във всяка от определените зони за въздействие в ИПГВР.

6.3 Разработен механизъм за организация и управление на ИПГВР.

6.4 Разработена система от индикатори за оценка и наблюдение на ИПГВР.

7 Разработени предпроектни проучвания на проекти, включени в ИПГВР.

Отделните фази на изработване на ИПГВР са обвързани от една цялостна методическа рамка за проучване, обсъждане, вземане на решения и последващо наблюдение на изпълнението. Това гарантира последователност и взаимносвързанност на всички дейности за изработването на плана. При изготвянето на анализа по основните направления се интегрираха критериите за избор на зоните за въздействие, описани в МН. Проучени са стратегическите и оперативни документи, имащи отношение към град Габрово. Направено е извлечение от анализите и прогнозите от Общинския план за развитие на град Габрово 2005-2013 (ОПР 2005 – 2013), Междинната оценка на ОПР 2005-2013 и актуализацията на Общия градоустройствен план и Програмата–задание за градоустройствено развитие и подробно градоустройствено планиране от 1994г. Всички анализи и предложения са съобразени с целите и стратегическите насоки на „Стратегия Европа 2020”.

Целевият и проблемен анализ, като първи етап от изработването на Интегрирания план за градско възстановяване и развитие на град Габрово, се подчинява на общите дейности по разработването, приемането и изпълнението на същия, определени в Методическите насоки (МН). Анализът идентифицира силните и слабите страни на град Габрово и очерта неизползваните ресурси и потенциали, възможностите и заплахите пред развитието на град Габрово. [Виж Приложение 1 „SWOT Анализ“](Pr1.SWOT.pdf).

На базата на Целевия и проблем анализ и в съответствие с водещите европейски документи в областта на интегрираното градско планиране се избра Визията за развитие на град Габрово.

**ВИЗИЯ ГАБРОВО 2020**

**Г**

**Г**рад – център на традиции и иновации

**А**нгажиран с висок стандарт нажизненатасреда

**А**

**Б**лагоприятен за бизнес и инвестиции

**Б**

**Р**азвиващ интелигентни и креативниидеи

**Р**

**О**сигуряващ условия за пълноценнаизявана личността

**О**

**В**ълнуващ с уникална култура и природа

**В**

**О**творен към хората

**О**

Визията за развитие на град Габрово се основава на концепцията за пълноценно използване на ресурсите и потенциалите. Избрани са три зони за въздействие: **Зона с преобладаващ социален характер, Зона с потенциал за икономическо развитие и Зона на публични функции с висока обществена значимост** с обхват съгласно [Приложение 2. „Зони за въздействие“](Pr2.Zoni%20za%20vuzdejstvie.pdf).

Изборът на зоните за въздействие е направен по системата от критерии на Методическите насоки. Изборът на зоните за въздействие се обосновава, както от гледна точка на проблемите и потенциалите изведени в хода на анализа на състоянието и многокритериалната оценка, така също и от решаващи пространствени конфигурации, при които е необходимо включване на „структурно обособена част от градската територия“ в съответните определени видове зони за въздействие. Предпочетен е балансиран подход, при който са определени, освен обхвата на една зона с преобладаващ социален характер, като задължително условие, така също и зона с потенциал за икономическо развитие и зона на публични функции с висока обществена значимост. Важни за избора са субективните нагласи, потребности и виждания установени в поредицата от допълнителни проучвания и проведените формите на широко обществено обсъждане. Отчетена е и динамиката във връзка с преговорите за приоритетите и съответното финансиране през следващия програмен период (2014-2020г.) на Европейския съюз за страната. Не на последно място са взети предвид важните за града приоритети заложени в стратегиите, плановете и програмите на Общината, както и осъществяваните по-мащабни или ключови за града инициативи и проекти към момента. На проведеното обществено обсъждане са представени пред обществеността Целевия и проблем анализ, Визията за развитие и Зоните за въздействие. Изборът на визия за развитие на Габрово и териториалния обхват на зоните за въздействие са подкрепени от включилите се в обсъждането граждани. Съгласно Решение №244 /25.10.2012 година Общински съвет Габрово приема зоните за въздействие и декларира, че така определените зони няма да бъдат променяни в следващите 10 години. Управляващият орган на Оперативна програма „Регионално развитие“ одобри предложените зони за въздействие.

На базата на Целевия и проблемен анализ за потенциала и капацитета за развитие на град Габрово и оценка на основните предизвикателства, които трябва да бъдат преодолени са изведени основни и свързаните с тях специфични цели, чрез които ще се осъществи Визията за развитие Габрово 2020 . Общите и специфични цели са в съответствие с тематичните цели и инвестиционните приоритети на Стратегия „Европа 2020“. Отчетени са и са възприети хоризонталните принципи и цели на политиката: Насърчаване на равенство между мъжете и жените и недискриминация и Устойчиво развитие, като са взети предвид „Насоките за интеграция на политиките по околната среда и и политиката по изменение на климата във фондовете за КП, ОСП и ОПР за периода 2014 – 2020 г.“ Взети са предвид и са съобразени насоките в стратегическите документи от по-горна степен Националната стратегия за регионално развитие 2012-2022, Национална концепция за пространствено развитие 2013-2025 г и Националната програма за развитие: България 2020. Направен е анализ на финансовите механизми и програмите извън оперативните програми, подкрепящи различни аспекти на социално-икономическото развитие в страната. Проследен е процеса на развитие и са взети предвид последните варианти на ОП „Региони в растеж“ 2014 - 2020, ОП „Околна среда“ 2014 - 2020, ОП „Иновации и конкурентоспособност“ 2014 - 2020, ОП „Развитие на човешките ресурси“, ОП „Наука и образование за интелигентен растеж“ 2014 - 2020, ОП „Добро управление“ и на новите финансови инструменти. Окончателните цели са формулирани в широко партньорство по време на работни срещи и на проведените три кръгли маси. В [Приложение 3 „Стратегическа част на интегриран план за градско възстановяване и развитие нa град Габровo“](Pr3.Strategy.pdf) е показана йерархичната структура на целите на ИПГВР на град Габрово.

В подкрепа постигането на всяка една от общите и специфични цели са предвидени проекти за всички зони на въздействие както следва: Зона с преобладаващ социален характер, включена в ИПГВР като **ЗВ1** „Русевци – Колелото – Радичевец“, Зона за въздействие с потенциал за икономическо развитие, включена в ИПГВР като **ЗВ2** „Северна индустриална зона“ и Зона на публични функции с висока обществена значимост“, включена в ИПГВР като **ЗВ3** „Янтра – Синкевица – Паничарка“, както и общоградски проекти, които ще се реализират в рамките на ИПГВР, но териториалния им обхват е границите на град Габрово. По този начин се получават интегрирани инвестиции и интервенции за зоните за въздействие, като стимулира активното включване и се насърчават иновациите в управлението, което гарантира осъществяването на целите и постигане на Визия за развитие на град Габрово.

Предложените общоградски проекти и проекти по зоните за въздействие са 74, като се организирани в 10 групи, а именно:

\* Първа група „Интегрирано изграждане и рехабилитация на техническата и транспортната инфраструктура в зоната“;

\* Втора група „Интегрирано възстановяване и доразвитие на елементите на градската жизнена среда и обектите на публичната инфраструктура с висока обществена значимост“;

\* Трета група „Интегрирано възстановяване на жилищните зони и развитие на устойчива местна общност“;

\* Четвърта група „Интегрирано възстановяване на производствените зони и развитие на конкурентноспособна и включваща бизнес общност“;

\* Пета група „Интегрирани инвестиции в развитието на човешките ресурси“;

\* Шеста група „Интегрирани инвестиции в предлагането на разнообразен туристически продукт“;

\* Седма група „Интегрирани инвестиции в устойчиви форми на мобилност“;

\* Осма група „Иновации за ефективна поддръжка на градската среда и отклоняване на отпадъци от депата“;

\* Девета група „Добро управление и широко включване в интегрираното градско възстановяване и развитие, чрез развита информационна и комуникационна среда и ползотворни партньорства“ и

\* Десета група „Управление на риска от природни бедствия пред град Габрово“.

При определянето на проектите са изследвани и са съобразени всички възможности за подкрепа и финансиране от финансовите механизми и програмите извън оперативните програми, подкрепящи различни аспекти на социално-икономическото развитие в страната, оперативните програми за следващия програмен период, доколкото информацията е публично достъпна. Голяма част от проектите в интегрирания план са комплексни и средно срочни, като обхващат повече от един обект от определена тематична област и/или големи като пространствен обхват територии по отношение на предвидени линейни или площни интервенции. При тяхната реализация Общината следва да потърси целесъобразни пространствени обхвати за предвидените намеси и да предвиди поетапното им финансиране като се обвържат с допълващи ги проекти. Съгласно Методическите насоки, проектите по зони за въздействие са представени в табличен вид:

[Приложение 4. „Индикативен списък за общо градско въздействие. Програма“,](pr4.Programa_proekti_Gabrovo_HOR.pdf)

[Приложение 5. „Индикативен списък за зона с преобладаващ социален характер. Програма“,](Pr5.Programa_proekti_Gabrovo_ZV1.pdf)

[Приложение 6. „Индикативен списък за зона с потенциал за икономическо развитие. Програма“ и](Pr6.Programa_proekti_Gabrovo_ZV2.pdf)

[Приложение 7. „Индикативен списък за зона на публични функции с висока обществена значимост. Програма“.](Pr7.Programa_proekti_Gabrovo_ZV3.pdf)

Проектите са илюстрирани на схеми както следва:

[Приложение 8. „Схема на проекти за общо градско въздействие“,](Pr8.obshtogradski_proekti_M_15000_11_06.pdf)

[Приложение 9. Схема „Проекти за зона с преобладаващ социален характер на ИПГВР на град Габрово“,](Pr9.soc_proekti_M_7500_11_06.pdf)

[Приложение 10. Схема „Проекти за зона с потенциал за икономическо развитие на ИПГВР на град Габрово“ и](Pr10.ikon_proekti_M_7500_11_06.pdf)

[Приложение 11. Схема „Проекти за зона на публични функции с висока обществена значимост на ИПГВР на град Габрово“.](Pr11.pub_proekti_M_7500_11_06.pdf)

Съгласно направените индикативни бюджети град Габрово може да привлече 300 милиона лева инвестиции, като в това число се включват всички проекти. Възможностите за финансиране са по Оперативна програма „Региони в растеж“, Оперативна програма „Иновации и конкурентоспособност “, Оперативна програма „Развитие на човешките ресурси“ 2014-2020, Оперативна програма „Наука и образование за интелигентен растеж“, Оперативна програма „Добро управление“, финансови инструменти, частно финансиране и други донори.

Прогнозните инвестиции се разпределят както следва:

\* Инвестиции с общоградско въздействие - около 38 млн лева – [Приложение 4 ;](pr4.Programa_proekti_Gabrovo_HOR.pdf)

\* Инвестиции в Зоната с преобладаващ социален характер - около 104 млн лева – [Приложение 5;](Pr5.Programa_proekti_Gabrovo_ZV1.pdf)

\* Инвестиции в Зоната с потенциал за икономическо развитие - приблизително 55 млн лева – [Приложение 6 и](Pr6.Programa_proekti_Gabrovo_ZV2.pdf)

\* Инвестиции в Зоната на публични функции с висока обществена значимост - около 102 млн лева - [Приложение 7.](Pr7.Programa_proekti_Gabrovo_ZV3.pdf)

Предвижда се реализирането на проектите да бъде разпределено балансирано във времето, както по зони за въздействие, така и като цяло за интегрирания план. Заложено е изпълнението на интегрираните инфраструктурни проекти и проектите, свързани с социалното предприемачество, развитието на човешките ресурси и въвеждане на иновации в управлението да бъде паралелно и осъществено в първата половина на периода 2014-2020. В средата и в края на програмния период се очаква по-силно присъствие на проекти реализирани чрез публично - частни партньорства, както и проекти, осъществявани в партньорство между общината и управляващите органи на държавните институции и ведомства.

За прилагане на Интегрирания план за градско възстановяване и развитие е разработен механизъм на организация и управление, състоящ се от 7 експерта на пряко подчинение на Кмета на община Габрово. Предвижда се седемте експерта да бъдат подпомагани както от служители на общинската администрация, така и от външни експерти при разработване на проекти с определени специфики. Целта е ефективност, компетентност, икономичност и гъвкавост при формиране на екипите по изпълнение на всеки от проектите, включени в ИПГВР.

Предложената системата от индикатори се изгражда на база методическите указания на МРРБ и добрите практики в тази сфера. За целите на ИПГВР са възприети и доразвити някои принципни постановки, присъстващи в указанията на МРРБ. Те следват от разбирането за същността на двата процеса – наблюдение и оценка, в съответствие с това са предложени две системи от индикатори: Системата от индикатори за мониторинг на ИПГВР и Системата от индикатори за оценка на ИПГВР, съответно:

[Приложение 12 „Системата от индикатори за мониторинг за общоградско въздействие“;](P12.Indicators_H.pdf)

[Приложение 13 „Системата от индикатори за мониторинг за зона с преобладаващ социален характер“;](Pr13.Indicators_ZV1.pdf)

[Приложение 14 „Системата от индикатори за мониторинг за зона с потенциал за икономическо развитие“;](Pr14.Indicators_ZV2.pdf)

[Приложение 15 „Системата от индикатори за мониторинг за зона на публични функции с висока обществена значимост“;](Pr15.IPGVR_Indicators_ZV3.pdf)

[Приложение 16 „Системата от индикатори за оценка - специфични цели“.](Pr16.Indicators_spec_celi.pdf)

[Приложение 17 „Системата от индикатори за оценка – общи цели“;](Pr17.Indicators_obsti%20celi.pdf)

**ПРИЛОЖЕНИЯ**

1. SWOT Анализ
2. Схема „Зони за въздействие“
3. Схема „Стратегическа част на интегриран план за градско възстановяване и развитие нa град Габровo“
4. „Индикативен списък за общо градско въздействие“,
5. „Индикативен списък за зона с преобладаващ социален характер“,
6. „Индикативен списък за зона с потенциал за икономическо развитие“ и
7. „Индикативен списък за зона на публични функции с висока обществена значимост“
8. „Схема на проекти за общо градско въздействие“,
9. Схема „Проекти за зона с преобладаващ социален характер на ИПГВР на град Габрово“,
10. Схема „Проекти за зона с потенциал за икономическо развитие на ИПГВР на град Габрово“ и
11. Схема „Проекти за зона на публични функции с висока обществена значимост на ИПГВР на град Габрово“.
12. „Бюджет на проекти за общо градско въздействие“,
13. „Бюджет на проекти за зона с преобладаващ социален характер на ИПГВР на град Габрово“,
14. „Бюджет на проекти за зона с потенциал за икономическо развитие на ИПГВР на град Габрово“ и
15. „Бюджет на проекти за зона на публични функции с висока обществена значимост на ИПГВР на град Габрово“.
16. „Системата от индикатори за мониторинг за общоградско въздействие“;
17. „Системата от индикатори за мониторинг за зона с преобладаващ социален характер“;
18. „Системата от индикатори за мониторинг за зона с потенциал за икономическо развитие“;
19. „Системата от индикатори за мониторинг за зона на публични функции с висока обществена значимост“;
20. „Системата от индикатори за оценка – общи цели“;
21. „Системата от индикатори за оценка - специфични цели“.